ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 4/2547เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวมอสังหาริมทรัพย์ อาศัยอํานาจตามความในข้อ 17 แห่งประกาศคณะกรรมการกํากับหลักทรัพย์และ ตลาดหลักทรัพย์ ที่ กน. 1/2545 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ ลงวันที่ 16 มกราคม พ.ศ. 2545 และมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 1(3) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้"กองทุนรวมอสังหาริมทรัพย์" หมายความว่า กองทุนรวมที่จัดตั้งขึ้นตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ "ผู้จัดการกองทุนรวมอสังหาริมทรัพย์" หมายความว่า บุคคลที่ทําหน้าที่ตัดสินใจเกี่ยวกับการลงทุนในอสังหาริมทรัพย์ หรือเป็นผู้คัดเลือกหรือเสนอผู้ถือหน่วยลงทุนหรือผู้ได้รับมอบหมายจากผู้ถือหน่วยลงทุนเพื่อให้ตัดสินใจเกี่ยวกับการลงทุนในอสังหาริมทรัพย์หรือสิทธิการเช่าอสังหาริมทรัพย์ ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ "ธุรกิจอสังหาริมทรัพย์" หมายความว่า ธุรกิจที่มีรายได้หลักของบริษัทหรือที่มีรายได้หลักของฝ่ายงานหรือกลุ่มธุรกิจของบริษัท จากการดําเนินการอย่างใดอย่างหนึ่งหรือหลายอย่างดังต่อไปนี้ (1) การรับเหมาก่อสร้าง (2) การพัฒนาอสังหาริมทรัพย์ เช่น การพัฒนาที่ดิน การสร้างที่อยู่อาศัย อาคารสํานักงานหรืออาคารพาณิชย์ เป็นต้น (3) การจัดหา จําหน่าย ให้เช่า ให้เช่าซื้อ หรือเป็นตัวแทนหรือนายหน้าเกี่ยวกับอสังหาริมทรัพย์(4) การให้บริการประเมินราคาอสังหาริมทรัพย์(5) การให้คําปรึกษาเกี่ยวกับอสังหาริมทรัพย์ เช่น การให้คําปรึกษาด้านวิศวกรรมเกี่ยวกับการก่อสร้าง การตรวจสอบอย่างผู้มีวิชาชีพเพื่อให้ความเห็นเกี่ยวกับอสังหาริมทรัพย์ (due diligence) การศึกษาความเป็นไปได้และความเหมาะสมในการลงทุนในอสังหาริมทรัพย์ เป็นต้น (6) การปฏิบัติหน้าที่เป็นผู้จัดการกองทุนเพื่อการแก้ไขปัญหา "รายได้หลัก" หมายความว่า รายได้จากธุรกิจอสังหาริมทรัพย์รวมกันไม่น้อยกว่าร้อยละห้าสิบของรายได้จากการประกอบธุรกิจทั้งหมดของบริษัท หรือรายได้จากธุรกิจอสังหาริมทรัพย์ซึ่งเป็นรายได้ของฝ่ายงานหนึ่งหรือกลุ่มธุรกิจหนึ่งของบริษัทไม่น้อยกว่าร้อยละห้าสิบของรายได้ทั้งหมดของฝ่ายงานนั้น ๆ หรือกลุ่มธุรกิจนั้น ๆ "บริษัท" หมายความว่า บริษัทจํากัด บริษัทมหาชนจํากัด และให้หมายความรวมถึงนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ "ผู้บริหาร" หมายความว่า กรรมการ ผู้จัดการ และกรรมการบริหาร รวมทั้งรองผู้จัดการ ผู้ช่วยผู้จัดการ ผู้อํานวยการฝ่าย และผู้ดํารงตําแหน่งเทียบเท่าที่เรียกชื่ออย่างอื่น โดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านหลักทรัพย์ การปฏิบัติการด้านหลักทรัพย์ หรือการวิจัยด้านหลักทรัพย์หรือตลาดทุน หรือสายงานอื่นในทํานองเดียวกัน ทั้งนี้ ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของบริษัทเอง "กรรมการบริหาร" หมายความว่า บุคคลที่คณะกรรมการบริษัทแต่งตั้งให้เป็นกรรมการบริหาร หรือมอบหมายให้มีอํานาจตัดสินใจในการดําเนินงานของบริษัทแทนคณะกรรมการบริษัท "ผู้อํานวยการฝ่าย" หมายความว่า บุคคลที่รับผิดชอบในระดับส่วนงานภายในบริษัท "ผู้จัดการกองทุนรวม" หมายความว่า ผู้จัดการกองทุนรวมตามประกาศ ที่ กน. 46/2541 "ผู้จัดการกองทุนเพื่อการแก้ไขปัญหา" หมายความว่า บุคคลที่ทําหน้าที่ตัดสินใจเกี่ยวกับการลงทุนในอสังหาริมทรัพย์หรือสิทธิการเช่าอสังหาริมทรัพย์ หรือเป็นผู้คัดเลือกหรือเสนอผู้ถือหน่วยลงทุนหรือผู้ได้รับมอบหมายจากผู้ถือหน่วยลงทุนเพื่อให้ตัดสินใจเกี่ยวกับการลงทุนในอสังหาริมทรัพย์หรือสิทธิการเช่าอสังหาริมทรัพย์ ของกองทุนรวมอสังหาริมทรัพย์เพื่อแก้ไขปัญหาในระบบสถาบันการเงินหรือกองทุนรวมอสังหาริมทรัพย์และสิทธิเรียกร้อง "สถาบันการเงิน" หมายความว่า สถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน "ประกาศ ที่ กน. 46/2541" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541 "สํานักงาน" หมายความว่า สํานักงานคณะกรรมการกํากับหลักทรัพย์และ ตลาดหลักทรัพย์ ข้อ ๒ ผู้ขอรับความเห็นชอบเป็นผู้จัดการกองทุนรวมอสังหาริมทรัพย์ต้องมีคุณสมบัติดังต่อไปนี้ (1) บรรลุนิติภาวะ (2) มีประสบการณ์เกี่ยวกับธุรกิจอสังหาริมทรัพย์เป็นระยะเวลาไม่น้อยกว่าห้าปี โดยต้องปฏิบัติงานในฝ่ายงานที่เกี่ยวข้องกับการปฏิบัติการ เช่น ฝ่ายพัฒนาโครงการ ฝ่ายก่อสร้างหรือออกแบบ ฝ่ายวิศวกรรม ฝ่ายการตลาด หรือฝ่ายงานให้คําปรึกษาหรือประเมินราคาอสังหาริมทรัพย์ เป็นต้น (3) ไม่เป็นพนักงานประจําหรือผู้บริหารที่มีอํานาจในการจัดการของบริษัทจัดการอื่น (4) ไม่เป็นผู้จัดการกองทุนรวมอสังหาริมทรัพย์ หรือผู้จัดการกองทุนรวม หรือผู้จัดการกองทุนเพื่อการแก้ไขปัญหา หรือผู้จัดการกองทุนส่วนบุคคล ของบริษัทอื่น ในกรณีมีเหตุจําเป็นและสมควร สํานักงานอาจผ่อนผันระยะเวลาเกี่ยวกับประสบการณ์ตามวรรคหนึ่ง (2) ได้ และสํานักงานอาจกําหนดเงื่อนไขในการผ่อนผันด้วยก็ได้ข้อ ๓ ผู้ขอรับความเห็นชอบเป็นผู้จัดการกองทุนรวมอสังหาริมทรัพย์ต้องไม่มีลักษณะต้องห้ามดังต่อไปนี้(1) เป็นหรือเคยเป็นบุคคลล้มละลาย(2) เคยได้รับโทษจําคุกโดยคําพิพากษาถึงที่สุดให้จําคุกในความผิดเกี่ยวกับทรัพย์ที่กระทําโดยทุจริต(3) เคยเป็นผู้บริหารของสถาบันการเงินที่ถูกเพิกถอนใบอนุญาต เว้นแต่ได้รับยกเว้นจากสํานักงาน(4) เคยถูกถอดถอนจากการเป็นกรรมการ หรือผู้จัดการตามมาตรา 144 หรือมาตรา 145 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 หรือเคยถูกถอดถอนตามบทบัญญัติแห่งกฎหมายอื่น(5) เป็นบุคคลที่ถูกศาลสั่งพิทักษ์ทรัพย์(6) เป็นคนไร้ความสามารถหรือคนเสมือนไร้ความสามารถ (7) เป็นบุคคลที่มีชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย(8) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยประกันชีวิต หรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการบริหารงานที่มีลักษณะเป็นการหลอกลวง ฉ้อฉล หรือทุจริต หรือกฎหมายว่าด้วยการป้องกันและปราบปรามการฟอกเงิน(9) เคยต้องคําพิพากษาว่ากระทําความผิดตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์ กฎหมายว่าด้วยประกันชีวิต หรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศ ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์ หรือการบริหารงานที่มีลักษณะเป็นการหลอกลวง ฉ้อฉล หรือทุจริต หรือกฎหมายว่าด้วยการป้องกันและปราบปรามการฟอกเงิน(10) เคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในส่วนที่ว่าด้วยการกระทําอันไม่เป็นธรรมเกี่ยวกับการซื้อขายหลักทรัพย์ หรือกฎหมายต่างประเทศในทํานองเดียวกัน (11) เคยถูกสั่งเพิกถอนการให้ความเห็นชอบเป็นผู้จัดการกองทุนรวมอสังหาริมทรัพย์ ผู้จัดการกองทุนรวม ผู้จัดการกองทุนเพื่อการแก้ไขปัญหา หรือผู้จัดการกองทุนส่วนบุคคล (12) เคยถูกไล่ออก ปลดออก หรือให้ออกจากงาน อันเนื่องจากการกระทําโดยทุจริต (13) เป็นหรือเคยเป็นผู้บริหารที่มีส่วนก่อให้เกิดความเสียหายหรือต้องร่วมรับผิดชอบในความเสียหายที่เกิดขึ้นต่อสถาบันการเงินที่ถูกเพิกถอนใบอนุญาต หรือถูกควบคุมกิจการ หรือถูกระงับการดําเนินกิจการเนื่องจากแผนแก้ไขฟื้นฟูฐานะหรือการดําเนินงานไม่ผ่านความเห็นชอบของหน่วยงานที่กํากับดูแลสถาบันการเงินนั้นหรือของคณะกรรมการองค์การเพื่อการปฏิรูประบบสถาบันการเงิน หรือถูกสั่งการให้แก้ไขฐานะทางการเงินที่เสียหายด้วยการลดทุนและมีการเพิ่มทุนในภายหลังโดยได้รับความช่วยเหลือจากหน่วยงานหรือสถาบันการเงินของรัฐ (14) มีการทํางานอันส่อไปในทางไม่สุจริต (15) จงใจอําพรางการลงทุน ฐานะทางการเงิน หรือผลการดําเนินงานที่แท้จริงของกองทุนรวมอสังหาริมทรัพย์หรือกองทุนรวมอื่นที่บริษัทจัดการเป็นผู้รับผิดชอบดําเนินการ หรือจงใจแสดงข้อความอันเป็นเท็จในสาระสําคัญหรือปกปิดข้อความจริงอันเป็นสาระสําคัญที่ควรแจ้งในการขอรับความเห็นชอบเป็นผู้จัดการกองทุนรวมอสังหาริมทรัพย์(16) จงใจละเลยการดําเนินการตามคําสั่งของสํานักงานหรือคณะกรรมการ ก.ล.ต.ตามมาตรา 141 มาตรา 142 หรือมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535ข้อ ๔ ในการขอความเห็นชอบเป็นผู้จัดการกองทุนรวมอสังหาริมทรัพย์ ให้บริษัทจัดการยื่นคําขอต่อสํานักงานตามแบบ 117 - อ1 พร้อมด้วยเอกสารหลักฐานประกอบคําขอท้ายประกาศนี้ และรับรองว่าผู้ที่บริษัทจัดการขอความเห็นชอบมีคุณสมบัติตามข้อ 2 และไม่มีลักษณะต้องห้ามตามข้อ 3 ด้วย ในกรณีที่สํานักงานได้ให้ความเห็นชอบบุคคลซึ่งบริษัทจัดการขอความเห็นชอบเพื่อแต่งตั้งเป็นผู้จัดการกองทุนรวมอสังหาริมทรัพย์แล้ว ต่อมาภายหลังปรากฏว่าข้อมูลที่ได้ระบุในแบบ 117 - อ1 เปลี่ยนแปลงไป ให้บริษัทจัดการจัดทําและส่งรายงานการเปลี่ยนแปลงข้อมูลดังกล่าวให้สํานักงานทราบภายในสิบสี่วันนับแต่วันที่มีการเปลี่ยนแปลงข้อมูลดังกล่าวตามแบบ 117 - อ2 ท้ายประกาศนี้ข้อ ๕ ให้บริษัทจัดการจัดทําและจัดส่งเอกสารเกี่ยวกับผู้จัดการกองทุนรวมอสังหาริมทรัพย์ดังต่อไปนี้ให้สํานักงาน (1) รายงานวันเริ่มหรือหยุดการปฏิบัติหน้าที่เป็นผู้จัดการกองทุนรวมอสังหาริมทรัพย์ของแต่ละกองทุนรวมอสังหาริมทรัพย์ภายในสิบสี่วันนับแต่วันที่ผู้จัดการกองทุนรวมอสังหาริมทรัพย์นั้นเริ่มหรือหยุดปฏิบัติหน้าที่ตามแบบ 117 - อ3 ท้ายประกาศนี้ (2) รายชื่อผู้จัดการกองทุนรวมอสังหาริมทรัพย์ของแต่ละกองทุนรวมอสังหาริมทรัพย์ ณ วันสิ้นปีปฏิทินภายในสิบสี่วันนับแต่วันสิ้นปีปฏิทินนั้นตามแบบ 117 - อ4 ท้ายประกาศนี้ข้อ ๖ ในกรณีที่ปรากฏในภายหลังว่าผู้ได้รับความเห็นชอบเป็นผู้จัดการกองทุนรวมอสังหาริมทรัพย์รายใดขาดคุณสมบัติตามข้อ 2 หรือมีลักษณะต้องห้ามตามข้อ 3 สํานักงานอาจสั่งให้ผู้จัดการกองทุนรวมอสังหาริมทรัพย์รายนั้นแก้ไขคุณสมบัติภายในระยะเวลาที่สํานักงานกําหนดหรือสั่งเพิกถอนการให้ความเห็นชอบที่ได้ให้ไว้แล้วได้ข้อ ๗ ในการจัดการกองทุนรวมอสังหาริมทรัพย์ ผู้จัดการกองทุนรวมอสังหาริมทรัพย์ต้อง (1) ปฏิบัติตามกฎหมายและประกาศเกี่ยวกับการจัดการกองทุนรวมอสังหาริมทรัพย์รวมทั้งเงื่อนไขอื่นตามที่สํานักงานกําหนด (2) ปฏิบัติหน้าที่ด้วยความรับผิดชอบ โดยใช้ความรู้ ความสามารถ และความระมัดระวังตามสมควรเยี่ยงผู้ประกอบธุรกิจเช่นนั้นจะพึงกระทํา และต้องคํานึงถึงผลประโยชน์ของกองทุนรวมอสังหาริมทรัพย์เป็นสําคัญ (3) ไม่เปิดเผยข้อมูลการลงทุนของกองทุนรวมอสังหาริมทรัพย์ที่ล่วงรู้มาเนื่องจากการปฏิบัติหน้าที่ เว้นแต่เป็นการเปิดเผยตามหน้าที่ ตามกฎหมาย หรือเป็นการเปิดเผยเพื่อประโยชน์ต่อระบบสถาบันการเงินหรือประชาชน (4) ไม่กระทําการอันเป็นความผิดเกี่ยวกับทรัพย์โดยทุจริต (5) ไม่กระทําการใด ๆ อันมีลักษณะที่อาจก่อให้เกิดความขัดแย้งทางผลประโยชน์ต่อกองทุนรวมอสังหาริมทรัพย์ข้อ ๘ ในกรณีที่ผู้จัดการกองทุนรวมอสังหาริมทรัพย์ฝ่าฝืนหรือไม่ปฏิบัติตามข้อ 7 สํานักงานมีอํานาจดําเนินการดังต่อไปนี้ (1) ภาคทัณฑ์ (2) สั่งพักการปฏิบัติงานตามระยะเวลาที่กําหนด (3) เพิกถอนการเป็นบุคคลที่ได้รับความเห็นชอบ ในกรณีที่ผู้จัดการกองทุนรวมอสังหาริมทรัพย์ฝ่าฝืนคําสั่งของสํานักงานตาม (2) สํานักงานอาจสั่งตาม (3) ได้ข้อ ๙ ในกรณีที่ปรากฏว่าบุคคลที่ขอรับความเห็นชอบเป็นผู้จัดการกองทุนรวมอสังหาริมทรัพย์มีลักษณะต้องห้ามตามข้อ 3(9) (10) (11) (12) (13) (14) (15) หรือ (16) สํานักงานอาจกําหนดระยะเวลาหรือเงื่อนไขในการพิจารณาการขอรับความเห็นชอบบุคคลดังกล่าวเป็นผู้จัดการกองทุนรวมอสังหาริมทรัพย์ของบริษัทจัดการ โดยคํานึงถึงความร้ายแรงของพฤติกรรมของบุคคลนั้นเป็นรายกรณี ทั้งนี้ ระยะเวลาที่กําหนดดังกล่าวจะไม่เกินห้าปีนับแต่วันที่บุคคลนั้นพ้นโทษตามคําพิพากษาหรือนับแต่วันที่คณะกรรมการเปรียบเทียบมีคําสั่งเปรียบเทียบบุคคลนั้น หรือนับแต่วันที่มีคําวินิจฉัยของหน่วยงานที่มีอํานาจกํากับดูแลหรือพิจารณาพฤติกรรมดังกล่าว ปัจจัยที่อาจนํามาใช้ในการพิจารณาความร้ายแรงของพฤติกรรมตามวรรคหนึ่งให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยกําหนดปัจจัยในการพิจารณาความร้ายแรงของพฤติกรรมอันเป็นลักษณะต้องห้ามสําหรับบุคคลที่ขอรับหรือได้รับความเห็นชอบเป็นผู้จัดการกองทุนส่วนบุคคลโดยอนุโลม ให้นําความในวรรคหนึ่งมาใช้บังคับโดยอนุโลมกับบุคคลที่ได้รับความเห็นชอบเป็นผู้จัดการกองทุนรวมอสังหาริมทรัพย์ของบริษัทจัดการ และปรากฏลักษณะต้องห้ามตามข้อ 3(9) (10) (11) (12) (13) (14) (15) หรือ (16) ในภายหลังข้อ ๑๐ เมื่อข้อเท็จจริงเกี่ยวกับพฤติกรรมของบุคคลใดเข้าข่ายที่กําหนดในข้อ 3(9) (10) (11) (12) (13) (14) (15) หรือ (16) และความร้ายแรงของพฤติกรรมของบุคคลนั้น เมื่อได้พิจารณาตามปัจจัยที่กําหนดในประกาศสํานักงานตามข้อ 9 แล้ว อยู่ในกลุ่มของพฤติกรรมที่กําหนดระยะเวลาในการพิจารณาการขอรับความเห็นชอบเป็นผู้จัดการกองทุนรวมอสังหาริมทรัพย์ตามข้อ 9 สูงสุดไม่เกินหนึ่งปี สํานักงานอาจพิจารณาให้ถือว่าพฤติกรรมของบุคคลดังกล่าวมิได้เป็นลักษณะต้องห้ามตามที่กําหนดในข้อ 3 หากไม่มีเหตุอันควรเชื่อว่าการที่บุคคลนั้นได้รับความเห็นชอบเป็นผู้จัดการกองทุนรวมอสังหาริมทรัพย์จะก่อให้เกิดความเสียหายต่อประโยชน์ของกองทุนรวมอสังหาริมทรัพย์หรือจะทําให้ผู้ถือหน่วยลงทุนของกองทุนรวมอสังหาริมทรัพย์ขาดความเชื่อมั่นต่อภาคธุรกิจจัดการลงทุนข้อ ๑๑ ในกรณีที่ปรากฏว่าสํานักงานไม่ให้ความเห็นชอบบุคคลใดเป็นผู้จัดการกองทุนรวมอสังหาริมทรัพย์อันเนื่องจากบุคคลนั้นมีลักษณะต้องห้ามตามข้อ 3(9) (10) (11) (12) (13) (14) (15) หรือ (16) เมื่อพ้นระยะเวลาที่กําหนดตามข้อ 9 หรือกรณีเป็นไปตามเงื่อนไขที่กําหนดตามข้อ 9 แล้ว สํานักงานจะไม่นําพฤติกรรมอันเป็นลักษณะต้องห้ามตามข้อ 3(9) (10) (11) (12) (13) (14) (15) หรือ (16) ซึ่งเป็นเหตุในการไม่ให้ความเห็นชอบบุคคลดังกล่าวเป็นผู้จัดการกองทุนรวมอสังหาริมทรัพย์ในครั้งก่อนมาเป็นเหตุในการไม่ให้ความเห็นชอบในครั้งหลังอีกข้อ ๑๒ ในกรณีที่บริษัทจัดการใดมีผู้จัดการกองทุนรวมอสังหาริมทรัพย์ที่มีลักษณะต้องห้ามตามข้อ 3 ให้บริษัทจัดการนั้นรายงานข้อเท็จจริงดังกล่าวเป็นลายลักษณ์อักษรต่อสํานักงานภายในเจ็ดวันนับแต่วันที่รู้หรือมีเหตุอันควรรู้ถึงลักษณะต้องห้ามของผู้จัดการกองทุนรวมอสังหาริมทรัพย์รายนั้นข้อ ๑๓ ให้ถือว่าผู้ที่ได้รับความเห็นชอบเป็นผู้จัดการกองทุนรวมอสังหาริมทรัพย์ตาประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวมอสังหาริมทรัพย์ อยู่แล้วในวันที่ประกาศนี้ใช้บังคับเป็นผู้จัดการกองทุนรวมอสังหาริมทรัพย์ที่ได้รับความเห็นชอบตามประกาศนี้ ข้อ ๑๔ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 22 มกราคม พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์